AksaraLLM/aksara-bahasa-daerah-v1 huggingface dataset:
Buah léngkéng mangrupa buah antioksidan.  Zat giji anu aya di jero buah léngkéng nyaéta protéin, karbohidrat, serat kasar, vitamin C jeung mineral saperti kalsium, fosfor jeung zat besi. 
Sajaba ti éta, buah léngkéng ogé ngandung sanyawa polifenol, nyaéta corilagin, gallic acid jeung ellagic acid.  sakabéh sanyawa éta ngandung antioksidan, miboga mangpaat sangkan nyegah radikal bébas, ku kituna bisa ngurangan oksidasi di jero awak.

Mangpaat Léngkéng
Manfaat buah léngkéng leuwih loba dikandung tina sikina dibandingkeun jeung daging buahna.  sikina bisa dipaké pikeun ngabodasan kulit, ku lantaran ngandung zat anu bisa nyegah aktivitas gawé enzim tyrosinase.  Enzim ieu miboga fungsi pikeun ngarobah melamin, atawa nu sok biasa disebut pigmén kulit.

Jenis Léngkéng
Sabenerna aya opat jenis léngkéng anu cocog dipelak di dataran rendah nyaéta léngkéng Pingpong, léngkéng Diamond River, léngkéng Kristalin jeung léngkéng Itoh. Léngkéng Diamond river mangrupa léngkéng anu asalna ti Cina sedengkeun léngkéng Kristalin jeung léngkéng Itoh ti Thailand.

Léngkéng Pingpong
Dina awalna, nalika taun 1996 siki léngkéng Pingpong mimiti dipelak di Prambanan. Bibit ieu meunang ti tangkal indukna anu dipelak di Semarang anu asalna ti Vietnam. Harga bibit léngkéng pingpong macem-macem gumantung kana ukuranana, contona ukuran 15 cm nepi ka 20 cm hargana 20 rébu.

Cara Ngarawat Léngkéng Pingpong
Pikeun ngarojong hasil anu maksimal dina budi daya léngkéng Pingpong ieu aya sawatara léngkah perawatan anu kudu dipigawé, di antarana:
Nyiapkeun liang saméméh léngkéng pingpong dipelak. Pikeun bibit anu gedé ukuran liangna nyaéta 0.75m x 0.75m x 0.75m sedengkeun pikeun bibit leutik ukuran 0.5mx0.5mx0.5m.
Jarak idéal antar pepelakan di kebon antara 5 nepi ka 6 méter.
Média pepelakan nyaéta Pupuk Kandang jeung taneuh 1:2 tuluy ingkeun  dina liang salila tujuh poé saméméh bibit di pelak.
Lamun jangkungna geus nepi ka 1.5 méter kudu rajin dipotong., ku lantaran pikeun nambahan ranting ku kituna léngkéng pingpong bisa tambah loba.
Kudu méré pupuk tilu kali dina sataun.
Lamun dipelak dina pot, babandinganana kudu 2:1:1 (taneuh: pupuk kandang: sekam).
Sangkan tangkalna alus, kudu disiram sacara teratur.

Rujukan

Bungbuahan
Sapindaceae
Muhammad Iqbal, penyair, pujangga jeung filsuf abad ke-20,gumelar di Sialkot, Punjab, India, 9 November 1877 – maot di Lahore, 21 April 1938 dina usia 60 taun.

Biografi 
Iqbal gumelar di Sialkot Punjab India 9 November 1877 jeung maot di Lahore Pakistan 21 April 1938. Iqbal gumelar ti kaluarga kelas tengah anu loba dibekelan nilai-nilai Islam anu kuat. Kaparigelan nulisna mekar dina bimbingan Maulwi Mirr Hasan. Lulus di Scotch Mission College di Sialkot, Iqbal pindah ka Lahore asup ka Kolese Pamaréntah di Lahore jeung meunangkeun guru Sir Thomas Arnold (saurang ahli dina widang Islam jeung Filsafat modérn) tuluy tamat ku predikat cumlaude. Sabada meunang gelar master dina widang filsafat, anjeunna tuluy jadi korektor Basa Arab di Universitas Kolese Oriental Lahore ogé ngajar di Universitas éta. Anjeunna tuluy neruskeun studi taun 1905 di Lincoln`s Inn di London pikeun jadi pangacara. Sabada éta anjeunna balik deui diajar di Universitas Cambridge dina jurusan Filsafat sabari nyiapkeun disertasi Doktor pikeun Universitas Munich Jerman. Disertasina anu judulna “Perkembangan Metafisika di Persia” bisa diréngsékeun dugi ka anjeunna kenging gelar Doktor Filsafat taun 1907. Sabada balik ti Eropa, anjeunna balik deui gabung di Kolese Pamaréntah Lahore sabagé Profesor Filsafat jeung kasusastraan Inggris.

Rujukan 

Inohong Pakistan
Cendrawasih Botak atawa dina ngaran ilmiahna Cicinnurus respublica nyaéta sajenis manuk pengicau ukuranana leutik, panjangna kira-kira 21 cm, ti marga Cicinnurus. Manuk jalu dewasa mibanda bulu anu warnana beureum sarta hideung kalayan tengkuk boga warna konéng, sungut héjo caang, sukuna miboga warna biru sarta dua bulu buntut wungu ngalingkar. Kulit sirahna boga warna biru ngora caang kalayan pola salib dobel hideung. Manuk bikang éndemik Indonésia, Cendrawasih Botak ngan kapanggih di leuweung dataran pendék di pulo Waigeo sarta Batanta di kabupatén Raja Ampat, propinsi Papua Kulon.

Ngaran spésiés ilmiah  ieu dibikeun ku alo Kaisar Napoleon Bonaparte anu ngaranna Charles Lucien Bonaparte sarta sempet ngabalukarkeun kontrovérsi. Bonaparte, saurang pamilu aliran republik, ngadéskripsikeun manuk Cendrawasih Botak ti spésimen anu di beuli ku saurang ahli biologi Inggris ngaranna Edward Wilson sawatara bulan saméméh John Cassin, anu baris méré ngaran manuk ieu pikeun ngahormatan Edward Wilson. Tilu welas taun saterusna, ahli sato Jerman anu ngaranna Heinrich Agathon Bernstein manggihan habitat Cendrawasih Botak di pulo Waigeo.

Cendrawasih Botak ogé geus ka daptar jenis satrwa anu dilindungi berdasarkeun UU No 5 taun 1990 dan PP No 7 taun 1999.

Rujukan 

Paradisaeidae
Sasatoan Indonésia
Cendrawasih Gagak, Lycocorax pyrrhopterus, nyaéta Cendarwasih anu rupana jiga manuk gagak ukuranana sedeng sarta miboga panjang kira-kira 34 cm. Cendrawasih gagak miboga nulu anu warna poék, tapi lembut kawas sutera. Pamatukna manuk Cendrawasih gagak ieu miboga warna hideung, kelir di panonna beureum karmin, sarta mibanda sora panggero anu ngingetkeun urang kana sora gogog anjing. Manuk Cendawasih gagak anu jalu sarta manuk bikangna mirip pisan, malahmah hésé di bédakeun. Manuk bikangnamah saeutik leuwih gedé batan manuk jaluna.

Cendrawasih ieu boga sipat monogami sarta éndemikna cicing di leuweung dataran rendah di kapuloan Maluku di Indonésia. Kadaharan utamana nyaéta sabangsaning buah-buahan sarta artropod. Tilu sub spésiésna geus dipikawanoh, sarta ditandaan kalayan aya atawa henteuna bercak bodas dina bulu jangjang handapna. 
Cendrawasih gagak umumna kapanggih di wewengkon habitatna, Cendrawasih Gagak diévaluasi miboga résiko pisan di jero IUCN Red List sarta kadaptar dina CITES Appendix II. 
Cendrawasih gagak bisa punah lamun urang teu bisa ngajaga popilasina. Sabab geus kaancam pisan, lamun teu urang saha deui nu bakal ngajaga sarta ngalestarikeun manuk ieu.

Rujukan

Paradisaeidae
Sasatoan Indonésia
Anggar nyaéta salah sahiji cabang olahraga beladiri. Olahraga ieu ngagunakeun pakakas atawa pakarang pedang mintul pikeun nojos, marang, atawa nojos sakaligus marang.  
Dina cabang olahraga anggar, aya tilu macem pakarang (Pedang) anu béda dina wangun sarta widang sasaran awak lawan anu kudu ditarajang.  Katilu pedang éta téh floret (pikeun lalaki sarta awéwé), sabel husus pikeun lalaki sarta degen husus pikeun awéwé. Anggar mangrupa salah sahiji ti saeutik olahraga anu ngaku profesionalisme saméméh taun 1980an. Komo dina aturan - aturan mimiti Olimpiade anu ditulis ku Baron Pierre de Coubertin(présidén kadua ti International Olympic Committee), kalayan écés nuturkeun yén pamaén anggar profésional anu disebut jeung Masters kaci pikeun milu tanding. Anggar ditandingkeun dina ajang Olimpiade mimiti dina taun 1896. Mangrupa salah sahiji ti saeutik cabang olahraga anu jadi program tetep dina palaksanaan Olimpiade.

Nomor-nomor dina anggar
Anggar anu ditandingkeun dina olimpiade maénkeun tilu nomer, anu dingaranan dumasar pakarangna:
Floret (Pedang mintul) 
Dipaké pikeun lalaki sarta awéwé. Pakarang pedang ieu mibanda wangun nu leutik, melengkung, sarta hampang. Tungtungna datar atawa buleud mintul sarta sipatna pegas anu lamun ditojoskeun ka awak lawan,bisa naék turun sarta boga kagunaan minangka tombol sakelar.
Hal ieu utamana dipaké pikeun floret listrk nu ngajaga leungeunna nu leutik sarta mahi keur ngajagaan bagian leungeun. Bagian handap pakarang pikeun nangkis sarta mencét tungtungna pikeun nojos. Widang sasaran anu kudu diserang nyaéta mimiti ti puhu pingping ka luhur nepi ka puhu beuheung sarta beuheung.
Sabel
Sabel (pedang melengkung). Dipaké husus pikeun lalaki. Wangunna segitiga kalayan sudut nu henteu seukeut kawas parang leutik atawa ipis. Beuki ka luhur bentukna beuki gepéng jeung tungtung ditekuk sangkan henteu méncos. Nu ngajaga leungeun pinuh nutupan sakumna leungeun nepi ka puhu leungeun sabel. Bagian handap dipaké pikeun nangkis sarta bagian luhur dipaké pikeun marang sarta tungtungna dipaké pikeun nojos. Widang sasaran anu diserang nyaéta mimiti ti bujur ka luhur nepi ka sirah sarta leungeun.  
Degen
Degen (Pedang lempeng). Dipaké khsus pikeun awéwé, wangunna segitiga sarta berparit dipaké pikeun masangkeun kabel. Pangkalna kandel nepi ka tungtung beuki leutik sarta jeger. Tungtungna datar bersih sarta berpegas anu boga fungsi minangka tombol dina waktuna nojos lawan. Nu ngajaga leungeunna badag. Pamakéanana pikeun nagkis sarta nojos tungtungna.  Widang sasaran anu diserang nyaéta sakumna awak ti tungtung suku nepi ka sirah sarta sakumna leungeun.

Rujukan

Cabang olahraga
Tambaga nyaéta unsur kimia anu nomber atomna 29 jeung nomber nomor massa 63,54, mangrupa unsur logam, anu warnana kabeureum-beureuman. Unsur ieu miboga titik lebur 1.803° Celcius jeung titik didih 2.595° C
. Dipikawanoh ti mimiti zaman prasejarah.Tambaga kaasup unsur kimia anu langka jeung jarang kapanggih dina wangun murni. Babari dipanggihkeun dina rupa-rupa senyawa jeung mineral. Pamakéan tambaga nyaéta dina wangun logam anu mangrupa gabungan penting dina wangun kuningan,perunggu sarta campuran emas jeung pérak. Loba dipaké dina nyieun pelat, alat-alat listrik, pipa, kawat, pamatrian, duit logam, alat-alat dapur, jeung industri. Senyawa tambaga ogé dipaké dina kimia analitik jang ngahérangkeun cai, salaku unsur dina inséktida, cét, oba-obatan jeung pigmén. Mangpaat biologis jang runtutan dina organisme hirup mangrupa unsur penting dina getih sato anu kulitna teuas. 
Sajarahna (tina basa Latin, cuprum, ti pulo Cyprus). Tambaga dipercaya geus diala salila 5000 taun. Anapon sipat-sipat tambaga nyaéta warnana kabeureum-beureuman, Unsur ieu babari dibentuk, teu teuas, jeung mangrupa konduktor anu alus jang aliran elektron(kadua sabada pérak).
Sumber-sumber tambaga kadang-kadang bisa kapanggih sacara alami, jiga anu kapanggih dina mineral-mineral kayaning cuprite, malachite, azurite, chalcopyrite, jeung bornite. Deposit bijih tambaga anu loba kapanggih di AS, Chile, Zambia, Zaire, Peru, jeung Kanada. Bijih-bijih tambaga anu penting nyaéta sulfida, oxida-oxidanya, jeung karbonat. Ti maranéhna, tambaga dicokot ku cara smelting, leaching, jeung elektrolisis.

Referensi 

Unsur kimia
Logam transisi
Kategori :logam
Mahoni nyaéta ngaran tangkal kai anu bisa kapanggih tumuwuh liar di leuweung jati sarta tempat-ternpat séjén anu deukeut jeung basisir, atawa dipelak di sisi jalan. Pepelakan anu asalna ti Hindia Barat ieu, bisa tumuwuh subur saupama tumuwuh dina keusik  nu deukeut jeung basisir. Tangkalna jangkung, ti 5 méter nepi ka 25 méter, akarna tunggang, watangna buleud, loba régangna, kaina geutahan. Daunna daun majemuk, wangun daunna lonjong, tungtung jeung pangkal daunna seukeut, sisina rata, panjangna ti 3 nepi ka 15 sénti. Daun ngora warnana beureum, sanggeus kolot warnana héjo. Mahoni kembangan nalika umurna geus 7 taun. Buahna warna coklat. Sikina gepéng, warnana hideung atawa coklat. 
Tangkal mahoni anu jangkung tur roba régangna dimangpaatkeun minangka tangkal pikeun ngiuhan, ku kituna loba dipelak di sisi jalan. Salian ti éta ogé dimangpaatkeun pikeun dijadikeun ubar. Anu biasa dimangpaatkeun nyaéta sikina. Mahoni ngandung saponin jeung planovoida. Kasakit anu biasa diubaran ku mahoni nyaéta tekanan darah tinggi (Hipertensi), kurang napsu dahar, panas; kencing manis (Diabetes mellitus), asup angin, Ekzema, Rematik.

Referensi 

Meliaceae
Tutuwuhan ubar
setir asalna tina basa Walanda stuur paranti ngamudi mobil anu bangunna bunder, di jero kapal udara gé sok aya setirna,lamun nyekelan setir waktu mobil jalan disebutna nyetir anu ampir sarua jeung setang.

Referensi

Bagéan kandaraan
Asam urat nyaéta panyakit ti sésa metabolisme zat purin anu asalna ti sésa kadaharan anu urang konsumsi. Purin sorangan nyaéta zat anu aya dina saban bahan kadaharan anu asalna ti awak makhluk hirup. Kalayan kecap séjén, dina awak makhluk hirup aya zat purin ieu, tuluy alatan urang ngadahar makhluk hirup kasebut, mangka zat purin kasebut pindah ka awak urang. Sagala rupa sayuran sarta bubuahan ogé aya purinan. Purin ogé dihasilkeun ti hasil parusakan sél-sél awak anu lumangsung sacara normal atawa alatan panyakit nu tangtu. Dina basa sapopoé istilah asam urat mindeng dipaké pikeun nyebutkeun gout atawa hiperurisemia, anu gangguanna lumangsung dina metabolisme asam urat. Tapi istilah asam urat sabenerna ngandung harti purin anu lumangsung alatan katabolisme (penguraian protein). Sanyawa kalayan rumus kimia C5H4N4O3 ieu aya dina jumlah anu saeutik dina urin manusa. Lamun dipanaskeun, asam urat baris ngahasilkeun uréa, amonia, sarta karbon dioksisa. Kadar asam urat anu kaleuleuwihan baris ngabalukarkeun sagala rupa panyakit, kawas rématik sarta batu ginjal. Gangguan asam urat ieu lumangsung dina lalaki sarta wanoja. Kaayaan asam urat hiji jalma dipangaruhan ku umur. Saméméh mangsa begér, kadar asam urat normal pikeun lalaki atawa wanoja nyaéta kurang ti 3,6 mg/dl. Sedengkeun sanggeus mangsa begér, kadar asam urat normal pikeun lalaki nyaéta 7mg/dl sarta kurang ti 6mg/dl pikeun wanoja. Peringkat kadar asam urat dipicu ku obésitas (gendut teuing), gagal ginjal, konsumsi kadaharan luhur purin, konsumsi alkohol, sarta konsumsi obat-obatan (contona hiperténsi sarta ubar kanker).

Rujukan

Urat
Antioksidan
Pasar nyaéta tempat jelema nu daragang di tempat anu geus ditetepkeun diunggal kabupatén, distrik, kacamatan, malah méh di unggal désa sok aya pasar.

Rupa-rupa Pasar

Bag-bagan Pasar Numutkeun Waktuna

1. Pasar Poéan, nyaéta tempat papanggihna padagang jeung nu meuli anu lumangsung unggal poé.
2. Pasar Mingguan, nyaéta tempat papanggihna padagang jeung nu meuli anu lumangsungna sakali dina saminggu.
3. Pasar Bulanan, nyaéta tempat papanggihna padagang jeung nu meuli anu lumangsungna sabulan sakali.
4. Pasar Taunan, nyaéta tempat padagang jeung nu meuli anu ayana sakali dina sataun contona Jakarta Fair, Surabaya fair, Tokyo Fair jeung sajabana.

Bagbagan Pasar Numutkeun Tempatna
1. Pasar di éta tempat nyaéta pasar anu nyadiakeun pangabutuh barang konsumén di éta tempat.
2. Pasar Daérah, nyaéta pasar anu ngalayanan para padagang menengah pikeun daérah disabudeureunana.
3. Pasar Nasional, nyaéta pasar anu ngadagangkeun barang-barang industri di jero nagri.
4. Pasar Internasional, nyaéta pasar anu ngadagangkeun barang industri di luar nagri.

Bagbagan Pasar Numutkeun Wangunna
1. Pasar kongkret/ nyata, nyaéta pasar anu nyadiakeun barang-barang nepi ka padagang jeung nu meuli bisa langsung transaksi, contona pasar bungbuahan, jeung sajabana.
2. Pasar abstrak, nyaéta pasar anu ngadagangkeun barang dumasar kana conto jeung kualitas barang anu geus ditangtukeun. Contona Bursa Éfék Jakarta, Bursa Éfék Tokyo jeung sajabana.

Bagbagan Pasar Numutkeun Rupana
1. Pasar sampurna, nyaéta pasar tempat padagang jeung nu meuli silih mikanyaho harga.
2. Pasar teu sampurna, nyaéta pasar anu di jerona padagang jeung nu meuli kurang boga kabébasan dina nangtukeun harga paménta jeung nawarkeun.

Bagbagan Pasar Numutkeun Loba Saeutikna Padagang jeung Nu meuli
1. Pasar monopoli.
2. Pasar monopsoni.
3. Pasar dina kaayaan persaingan.
4. Pasar dina kaayaan persaingan monopolitis.

Referensi

Pasar
Ékonomi
Amnésia nyaéta kaayaan hiji jalma anu henteu sanggup nginget kajadian mangsa katukang alatan trauma psikologis atawa alatan cidra otak disebut "amnesia". Kalayan kecap séjén amnesia anu disebabkan ku tatu otak disebut "amnesia organik" sedengkeun amnesia anu disebabkan trauma psikologis disebut "amnesia fungsional". Perkara amnésia mindeng lumangsung dina sawatara perkara, kawas kacilakaan anu ngeunaan bagian sirah sarta perkara panyakit anu nyambung jeung bagian otak, contona stroke, épilepsi, tumor, sarta infeksi otak. Lamun memori anu leungit ngait kana kajadian anu lumangsung saméméh cidra otak, hal kasebut dipikawanoh "amnesia retograd". Tapi lamun hiji jalma henteu sanggup nginget informasi kakara sanggeus cidra otak hal kasebut disebut kalayan "amnesia anretograd". Sajaba cidra otak, amnésia bisa disebabkan ku hiji kajadian atawa kajadian anu ngabalukarkeun trauma sacara émosional. Penderita ngalaman masalah dina memori jangka pondok, sarta memor jangka panjang, kaayaan ieu disebut amnesia psikogenik.

Fénomena Amnesia 
Transient global amnesia (TGA) geus jadi fénoménaanu dijelaskeun salila leuwih ti 40 taun. Sacara klinis, ieu wujud paroksismal transien kagunaan memori. Geura-giru pangabisa nginget sawatara anu disimpen awét kawas memori jauh, tapi, pasien ngalaman kalengitan nu mencolok ti memori pikeun kajadian panganyarna sarta gangguan pangabisa pikeun ngabéla informasi anyar. Dina sawatara perkara, tingkat kaleungitan memori retrograde hampang. Loba pasien anu hariwang sarta sababaraha kali bisa ngusulkeun pertanyaan ngeunaan kajadian transpiring. Sanggeus pamariksaan status mental, fungsi basa anu diawetkan, anu némbongkeun pelestarian memori semantik sarta sintaks.. Perhatian kahindar, kaparigelan visual-spasial anu gembleng, sarta keterampilan sosial dipertahankeun. Gejala biasana lumangsung kurang ti 24 jam..

Rujukan 

Gangguan Ingetan
Akita Inu nyaéta Anjing badag nu asalna ti nagara Jepang, ieu téh jenis anu pangbadagna ti Spitz-jenis turunan Jepang. Maranéhanana kuat, anjing keker, kalayan deg-degan anu has.

Gambaran Akita Inu
Anjing ieu téh ukuranna badag, tegep. Irungna badag sarta hideung. Huntuna sarta caréham mibanda gégélan anu kuat, seukeut huntuna kawas gunting. Biwirna heureut. Panonna rélatif leutik, ampir ngawangun segitiga alatan ngaronjatna sudut panon luar, warna panonna coklat kolot, poek ogé beuki alus. Ceuli Akita Inu rélatif leutik, kandel, segitiga, saeutik budeur di tungtung, sarta condong ka hareup. Beuheungna kandel sarta sungsuaman. Tak-takna téh déngdék. Buluna kawas mantel anu teuas, lapisan handapna lembut sarta mundel. Warna awakna cokelat beureum, (buuk cokelat beureum jeung hideung ipis), belang-belang sarta bodas. Kabéh warna bodas, kajaba disebutkeun (di sisi moncong, di pipi, di handapeun caréham, beuheung, awak harigu, sarta buntut sarta dina bagian dina suku). Jangkungna kurang leuwih 67 cm.

Karakter
Umumna, Akita nyaéta anjing anu poharu patuh, tapi bisa ogé watekna teu disangka-sangka robah, Akita kudu dilatih sangkan leuwih patuh. Maranéhanana anjing anu watekna sabar, alus haté, sarta satia, sarta jenis anjing ieu perlu babaturan. Akita Inus bisa jadi agresif ka anjing séjén. Anggota kulawarga kudu merlakukeun kalayan hormat sarta perhatian Akita bakalan konsisten sarta sosialisasi sacara bener, sabar, tur pinuh ku kaasih kawas jenis anu séjén.

Rujukan

Jenis anjing
Ras anjing
Noel Gallagher anu boga ngaran lengkep Noel Thomas David Gallagher (gumelar 29 Méi 1967-ayeuna) nyaéta penyanyi jeung penulis lagu, lian ti éta, Noel kasohor salaku gitaris grup musik Oasis.Noel nyaéta lanceukna Liam Gallagher, vokalis Oasis. Lalaki anu gumelar di Longsight, Mancherster, Inggris ieu mulai maén gitar ti umur 13 taun sacara otodidak. Noel pernah ngalaman kacelakaan anu ngabalukarkeun suku katuhuna cidera terus teu meunang gawé beurat, tapi ieu hal dipaké pikeun latihan gitar jeung nulis lagu ku Noel. Noel nikah jeung Meg Mathews taun 1997, nalika manéhna keur nyiapkeun album Be Here Now, tapi ahirna mah cerai bulan Januari 2001 sabab aya awéwé séjén dina kahirupan Noel. Lalaki anu resep kana sepak bola ieu ngajalin hubungan jeung  awéwé asal Skotlandia, Sara MacDonald, tina ieu hubungan, Noel boga anak nu kadua.

Taun 1998, Noel ngiluan audisi pikeun jadi personil grup musik Inspiral Carpets tapi gagal, terus manéhna asup jadi personil Oasis jeung lanceukna, Liam Gallagher (vokal), Paul McGuigan (bass), Tony McCarroll (drum), jeung Paul Arthurs (gitar). Noel geus méré kontribusi anu gédé dina penulisan katut garapan lagu-lagu Oasis, di antarana: Definitely Maybe, (What's the Story) Morning Glory?, Be Here Now Standing on the Shoulder of Giants, Heathen Chemistry, Don't Believe the Truth, Oasis Studio Album VII dan juga album kompilasi The Masterplan jeung Stop the Clocks.

Sabada Oasis bubar, ahirna Noel balik deui ka panggung salaku penyanyi solo. Konser perdana jeung grup musik nu mirigna High Flying Birds ieu dilaksanakeun di Dublin tanggal 23 Oktober 2011. Noel mawakeun 20 lagu anu hampir sakabéhna materi anyar kaasup 9 lagu Oasis.

Référénsi

Oasis
Gumelar 1967
Musisi Inggris
Helmy Yahya lahir di Palémbang, Sumatera Selatan, 6 Maret 1963, Helmy nyaéta presenter, nu nulis sarta créator quiz sarta program télévisi. Lalaki anu kungsi nempuh atikan di STAN ieu meunang landian minangka raja Kuis Indonésia, sanggeus seniorna Ani Sumadi. Tantowi Yahya nyaéta lanceuk kandung ti Helmy Yahya anu ogé mangrupa presenter sarta produser nu kaceluk di Indonésia. Alatan loba ngaluarkeun kuis-kuis kréatif rarancangna sorangan sarta kuis adaptasi ti kuiz luar nagari.

Sawatara kuis anu jadi karyana di antawisna, Pesona Nada (TVRI), Kuis Berpacu Dalam Melodi (TVRI, 1989-1998), Kuis Aksara Bermakna (TVRI, 1989-1996), Kuis Siapa Dia (TVRI, 1992-1998), Kuis Tak Tik Boom (RCTI, 1992), Kuis Aksara Bermakna (ANTV, 1997), Kuis Joshua (Indosiar, 1999-2001), Kuis Siapa Berani (Indosiar, 2000 - 2005), sarta nu lianna. Sajaba ti éta sawatara réality show sarta acara-acara live télévisi ogé jadi hasil karyana. Di antawis program nu kasebut nyaéta,  Asli Apa Palsu (Asal) (SCTV), Mimpi Kali Yee…, (SCTV), Menembus Batas (ANTV), Playboy Kabel (SCTV), Uang Kaget (RCTI, 2004 - 2006), Tolooong (SCTV), Penghuni Terakhir (ANTV), Bedah Rumah (RCTI), Nikah Gratis, (RCTI), Asal Plesetan (ANTV), sarta nu lianna. samentara patali kahirupan pribadina, Helmy nyaéta anak bungsu ti opat barayana, nyaéta Wardia Yahya (56), Alimin Yahya (52), Dalilah Yahya (47) sarta presenter Tantowi Yahya (42).

Helmi nyaéta salaki ti Harfansi Yahya, sarta miboga tilu urang anak, Rendy Faraitody Yahya (16), Amerigo Salim Yahya (10), Saskia Rachelly Yahya (6).

Helmy anu kungsi ngahontal Panasonic Award, presenter kuis panghadéna éta, arék pisah jeung pamajikanana. Tapi alatan tinimbang ti kulawarga sarta barudakna, pipirakan éta gagal lumangsung.
Dina sasih Méi 2009, Helmy ngagugat cerai pamajikanana alatan pamajikanana selingkuh, dina kaping 21 Méi 2009, Helmy mergokan pamajikanana, keur jeung saurang lalaki. Tungtungna, Helmy mutuskeun pikeun ngadukeun pamajikanana sarta ngagugat cerai pamajikanana anu geus méré 4 urang anak.

Kaping 6 Juni 2009, Helmy resmi cerai jeung Aci, sarta Helmy meunang hak asuh kaopat anakna, sedengkeun patali jeung perkara perselingkuhan anu disangka dipigawé ku Aci, tungtungna Helmy henteu manjangkeun masalah ieu. Manéhna nyabut laporanana dina pertengahan Juni 2009. 11 Juni 2009, Helmy ngawinkeun putra kahijina, Rendy Faraithody Yahya. Dina acara kawinan budakna, urut pamajikanana teu datang dina acara.

Néangan rezeki di dunya hiburan, tétéla dituturkeun ku anakna. Tody, salah sahiji anak Helmy nu milih nuturkeun bapana kalayan nyieun band, AOP, anu ogé diorbitkaeun ku Helmy.

Tétéla jadi duda henteu perlu dirasakeun lila-lila ku Helmy, alatan di taun 2010, benerna dina kaping 15 Januari, manéhna ngalamar kabogohna, anu urut mahasiswina, Febriyani Sofyan.

Akad nikahna dina Minggu, 17 Januari, tempatna di Crowne Plaza, Sapphire Room. Maranéhna maké busana adat Palembang, Helmy resmi nikah jeung Febri minangka pamajikanana kalayan mas kawin duit sajumlah Rp.17.012.010 sarta sapakakas alat solat. Alatan Febri getihna Minang, ku kituna sanggeus nikah Helmy baris nampa gelar cahara, Bagindo Sati.

Referensi 

Tokoh Indonesia
Pembawa Acara
Liam Gallagher anu boga ngaran lengkep William Johm Paul Gallagher nyaéta musisi jeung penulis lagu asal Inggris. Adi teges ti Noel Gallagher ieu lahir di Burnage, Manchester, Inggris tanggal 21 Séptémber 1972. Liam nyaéta salah sahiji personil Oasis anu jadi ujung tumbak éta grup msuik, Liam ogé kasohor ku cara nyanyina anu has. Liam nyaéta anak katilu ti pasangan Thomas jeung Peggy Gallagher. Nalika umur 15 taun, Liam dikaluarkeun ti Sakola alatan gelut jeung babaturanna, malah mah Liam sok maok sapédah ti toko, tapi nalika rumaja, Liam mulai asup ka dunya musik.

Liam mimitina jadi personil nyaéta nalika babaturan sakolana, Paul McGuigan ngajakan manéhna pikeun jadi vokalis di grupna, The Rain, tapi ieu grup musik teu pati loba nu mikaresep. Terus Liam ngajakan Noel pikeun jadi gitaris di ieu grup, sabada Noel asup ieu grup musik ngaranna diganti jadi Oasis. Oasis bubar di taun 2009 sabab Noel geus teu bisa gawé bareng deui  jeung Liam lantaran égo Liam anu kalaleuwihi, sabada bubar, Liam ngabentuk grup musik anyar anu dingaranan Beady Eye. Salian jadi musisi, Liam ogé ngabentuk rumah produksi nu dingaranan In 1 Production.

Référénsi

Oasis
Musisi Inggris
Musisi nu lahir taun 1972
Basa Batak nyaéta basa nu dipaké ku masarakat sélér Batak di Sumatra Kalér. Ieu basa kaasup kana dapuran Northwest Sumatra-Barrier Islands dina dapuran basa Melayu-Polinesia.  Sacara gurat badag, para ahli ngabédakeun basa Batak jadi dua rungkun basa batak anu béda nepi ka éta dua basa téh teu bisa komunikasi, nyaéta rungkun kidul jeung kalér.  Rungkun kalér ngawengku basa Karo jeung Papak-Dairi, sedeng rungkun kalér ngawengku basa Angkola, Mandailing, jeung Toba. Sawatara ahli ngagolongkeun basa Simalungun kana basa antara rungkun kalér jeung kidul. Tapi, panalungtikan kabéhdieunakeun bisa ngabuktikeun yén basa Simalungun téh mangrupa cabang ti rungkun basa Kidul saméméh basa Toba jeung Angkola-Mandailing kawangun.

Rujukan

Batak
Batak
Batak
Vincent Willem van Gogh (30 Maret 1853 – 29 Juli 1890) nyaéta pelukis pasca-impresionis Belanda. Lukisan-lukisan jeung gambar-gambarna kaasup karya seni anu pang alusna, paling terkenal, jeung paling awis di dunia. Van Gogh dianggap sabagé salah saurang palukis terkenal dina sajarah seni Eropa.

Biografi 
Vincent van Gogh gumelar 30 Maret 1853, di Zundert, Belanda. Anjeunna mimiti ngawitan ngagambar daria dina taun 1880. Gayana ngagambarna ngaronjat robah salila karir singket artistikna, jeung anjeunna miboga panyawat mental. Anjeunna maot miskin nelasan manéh kaping 29 Juli 1890 di Perancis, tapi ayeuna Van Gogh dianggap sabagé salah sahiji palukis Belanda anu kasohor.

Vincent Van gogh difonis miboga panyawat epilepsi anu cukup parah. Van Gogh ogé pernah ngeureut ceulina sorangan.

Dina ahir hirupna, anjeunna ngarasa yén manéhna jadi gélo anu ahirna méakkeun sésa hirup di R.S. Jiwa Saint Paul-de-Mausole di Saint-Rémy-de-Provence, Perancis. Di R.S. Jiwa Saint Paul-de-Mausole, anjeunna tetep ngalukis.

De aardappeleters, The Potato éaters, atawa Pemakan Kentang nyaéta salah sahiji lukisan karya Vincent van Gogh anu terkenal. Lukisan ieu dilukis bulan April 1885 di Nuenen, Belanda anu ayeuna ieu lukisan disimpen di Van Gogh muséum di Amsterdam.

Lukisan

Rujukan 

Juru lukis
Sélér Asmat mangrupa sélér anu aya di Papua, seler ieu kasebut pangsohorna. maranéhna kasohor lain alatan dina morona waé tpi ogé alatan ide-ide unik sarta désain ukiran kai nu éndah. Ngaran sélér ieu meureun tina kecap Asmat salaku Akat nu nurutkeun kapercayaan orang dinya berarti "Jalma nu bener".  Salian ti éta Asmat ogé aya nu nyebutkeun asalna ti kecap Osamat nu hartina "Manusa tina tangkal". Saacan asupna agama Kristen, Asmat dipikanyaho sok perang sarta maham kana agama tradisional, ngan sanggeus asupna zending (misi agama) Walanda anu ngabarkeun Injil pada 1952, loba urang Asmat nu ngamimitian nyokot agama Kristen sarta ninggalkeun kapercayaan karuhunna.

Penduduk
Nu nyicingan wewengkon kasebut dibagi jadi dua jumplukan utama; maranéhanana anu cicing di sapanjang basisir jeung maranéhanana nu cicing di pelosok.  Maranéhanana béda dina dialék, cara hirup, struktur sosial, sarta upacara. Walungan-walungan basisir dibagi deui jadi dua jumplukan, urang Bisman antara Sinesty sarta Walungan Nin, sarta jalma-jalma Simai.
Kira-kira 70.000 Suku Asmat, suku wewengkon pangbadagna, anu sumebar di 100 désa di wewengkon nu legana kira-kira 27.000 km pasagi hirup di taneuh ranca pasang surut anu pohara badag.

Festival ukiran kai
Ukiran kai nu dijieun ku Sélér Asmat sok disambungkeun jeung dunya roh, mun teu kitu ukiran téh disebut teu ngandung prinsip éstétika nu objektif. Loba seni nu asli ti Asmat di antarana nyaéta simbol peperangan, pengayauan, sarta pemujaan prajurit karuhunna.  Salila mangabad-abad Asmat éta riweuh jeung kaperluan pikeun nyenangkeun roh nini moyang, ngahasilkeun kakayaan rongkah anu dirarancang perisai, kano, angka pahatan, sarta drum. Ukiran kai Asmat dianggap salah sahiji di antara nu pangalusna di dunya.

Rujukan

Asmat
Asmat
Asmat
Sjuman Djaya lahir di Purworejo, Jawa Tengah. Atikan na di Taman Madya (SLA) Taman Siswa, Institut Sinematografi Negara Moskow (lulus taun 1965).   Nalika sakola di Taman Madya, Sjuman Djaya mindeng maén sandiwara.  Dina pertengahan taun 1950 an, manéhna loba nulis carpon, sajak jeung esai sastra. Tuluy milu maén dina sawatara film salaku lalakon.

Sjuman Djaya nyaéta putra kalima ti dalapan duduluran. Bapana, juru gambar di jaman walanda. Cita-citana jadi penerbang. Tapi, ahirna Sjuman Djaya jadi pamaén sandiwara, penulis sajak, jeung carita pondok. Manéhna tuluy dipikawanoh salaku anggota seniman senen. Sabot umurna dua puluh tilu warsih, caritana keroncong kemayoran difilm keun bareng jeung judul saodah.

Sabot belajar di Moscow, sutradara anu dipikawanoh necis jeung romantis ieu wawanohan tuluy nikah jeung Farida Oetojo, balerina anu harita keur belajar di ditu. Sanggeus miboga dua anak lalaki, maranéhanana pipirakan dina taun 1973. Tuluy Sjuman Djaya]] nikah jeung Tuti Kirana. Sutradara ieu maot ku lantaran gering liver.

Filmografi (Salaku Sutradara)

1. Si Doel Anak Betawi (1973)

2. Si Mamad (1973)

3. Laila Majenun (1975)

4. Si Doel Anak Modern (1976)

5. Kabut Sutra Ungu (1979)

6. Bukan Sandiwara (1980)

7. Kartini (1982)

8. Budak Nafsu (1983)

9. Kerikil-kerikil Tajam (1984)

10. Opera Jakarta (1985)

Rujukan

Seniman
Michaelangelo Buonarroti atawa lengkepna dina basa Italia Michelangelo di Lodovico Buonarroti Simoni (dina basa Spanyol disebat Miguel Ángel; dina basa Perancis disebat Michel-Ange, anu hartina Malaikat Mikail) (gumelar 6 Maret 1475 – maot 18 Februari 1564 dina usia 88 taun) nyaéta saurang palukis, pamahat, pujangga, jeung Arsitek jaman Renaissance.

Michelangelo dianggap sabagé seniman anu pang hadéna di jaman anjeunna hirup, jeung ti harita ajeunna tos dianggap salah sahiji seniman terbesar sapanjang masa. Sababaraha karya-karyana ngawitan tina lukisan, patung, jeung arsitektur jadi peringkat kahiji dina jamanna. Salah sahiji karyana anu terkenal nyaéta Fresko di lalangit Kapel Sistina.

Awal Hirup 
Michelangelo gumelar ping 6 Maret 1475 di Caprese Italia. Anjenna nyaéta anak kadua tina lima bersaudara. Indungna Francesca Neri del Miniato di Siena, maot nalika Michelangelo 6 taun. Michelangelo diajar seni rupa dibimbing ku Domenico Ghirlandaio, tuluy ka Bertoldo di Giovanni, nu ahirna Giovanni méré saran pikeun diajar ka Lorenzo de Medici. Tuluy Anjeunna nyieun sababaraha karya anu cukup ngagumkeun (pikeun usiana anu masih kénéh belasan taun), tapi can mampu nyieun ngaranna jadi leuwih terkenal, di antaranya:
 Madonna de la Salsa (1490-1492)
 Battle of the Centaurs (1491-1492)

Rujukan 

Arsitek Italia
Pelukis Italia
Pelukis renaisans
Horténsia (Hydrangéa), Kembang bokor nyaéta kembang nu asalna ti Jepang. Biasa dipelak minangka pepelakan hias di buruan atawa di taman-taman. Sipatna tutuwuuhan anu lila umurna, rupana ajeg, watangna kuat, warnana héjo sawaktu ngora, sarta jangkungna 0,5–1 m. Daunna téh tunggal, gagangan, tempatna pahareup-hareup nyilang. Lambaran daunna rubak sarta kandel, bentukna buleud endog, pangkal sarta tungtungna seukeut, tepi rérégéan, tulang daunna nyirip, warna hareupna héjo kolot, sarta bagian handap héjo kakonéng-konéngan. Sipat kembangna majemu, kaluar ti tungtung gagang, nyieun runtuyan anu ngabudeur kalayan diaméterna bisa ngahontal 20 cm, warnana bodas, beureum ngora, sarta baris jadi bulao. Kira-kira 73 spesies: utamana di  Asia, sawatara spesies di Asia Tenggara sarta Dunya Anyar; 33 spesies (25 endemik) di Cina. Spesies Hydrangea macrophylla Jepang (Thunberg) mindeng dibudidayakeun minangka pepelakan hias.

Pamangfaatan
Bagian pepelakan anu dipaké minangka ubar nyaéta hérba sarta akarna. Bisa dipaké langsung atawa anu geus digaringkeun. Indikasina Herba kembang bokor dipaké pikeun malaria, muriang, hariwang (ansietas), nyeri tikoro. Cara pamakéanna pikeun ubar anu diinum, paké 9-15 g herba anu dikulub. Pikeun pamakéan luar, kumbah herba sacukupna, tuluy kulub.
Malaria
Kulub herba kembang bokor sarta daun murbei (Morus alba L.) unggal 9 g jeung tilu gelas cai nepi ka cangkaruk hiji gelas. Sanggeus tiis, saring sarta inum dua jam saméméh lumangsung serangan malaria. 
Nyeri tikoro
Kumbah akar seger kembang bokor sacukupna, tuluy keureutan saperluna. Tambahkeun cuka apel anu geus diéncérkeun sacukupna, giling nepi ka lemes, tuluy peres. Paké caina pikeun gugurah tikoro (gargle).

Rujukan

Kekembangan
Hydrangeaceae
Tutuwuhan Jepang
Benyamin Sueb () nyaéta saurang aktor, komédian, jeung seniman Indonésia.

Biografi
Saprak leutik, Benyamin Sueb geus ngarasakeun peurihna kahirupan.  Bungsu ti dalapan duduluran pasangan Suaeb jeung aisyah, bapana maot nalika Benyamin Sueb umur dua taun. Alatan kaayaan ékonomi kulawarga anu teu tangtu, manéhna nalika umur tilu taun ngamén ngurilingan kampung tuluy hasil tina ngamén dipaké pikeun ngabayaran sakola raka-rakana.

Benyamin Sueb mindeng ngamén ka tatanggana nyanyi lagu Sunda Ujang-ujang Nur bari jojogédan. Seniman anu lahir di Kemayoran, 5 Maret 1939 ieu geus katémpo bakatna saprak budak kénéh. Bakat senina turunan ti aki na, nyaéta Saiti jeung Haji Jiung, maranéhanana pamaén téater rahayat di jaman kolonial Walanda. Nalika budak, Benyamin Sueb jeung raka-rakana nyieun orkes kaléng. Maranéhanana nyieun pakakas-pakakas musik ti barang kurut. Rebab ti kotak obat, stem basna ti kaléng drum minyak beusi, keroncongna ti kaléng biskuit.

Kelompok orkés kaléng anu dijieun Benyamin nalika umur genep taun jadi cikal bakal kiprah Benyamin di dunya seni. Ti tujuh barayana, Rohani (lanceuk kahiji), Moh Noer (kadua), Otto Suprapto (katilu), Siti Rohaya (kaopat), Moenadji (kalima), Ruslan (kagenep), jeung Saidi (katujuh), kacatet ngan Benyamin anu jadi seniman Betawi.

Atikan
Benyamin sakola di Sakola Dasar Bendungan Jago nalika umur tujuh taun .  Nalika diuk di kelas lima nepi ka kelas genep manéhna pindah Sakola Dasar Santo Yusuf Bandung. SMP mah di Jakarta deui, asup ka Taman Madya Cikini. Manéhna pernah sasakola jeung pelawak Ateng. Lulus SMP manéhna nuluykeun SMA di Taman Siswa Kemayoran. Sempet sataun kuliah di Akademi Bank Jakarta, tapi henteu tamat.

Sabenerna salian ti ngaleukeunan dunya seni, Benyamin ogé sempet sakola jeung digawé di Lembaga Pembinaan Perusahaan jeung Pembinaan Ketatalaksanaan (1960), Latihan Dasar Kemiliteran Kodam V Jaya (1960), Kursus Administrasi Nagara (1964), digawé di Bagian Amunisi Parabot AD (1959-1960), Bagian Musik Kodam V Jaya (1957-1969), sarta Kapala Bagian Perusahaan Daerah Kriya Jaya (1960-1969).

Karir
Henteu sugema ngan saukur jadi panyanyi, Benyamin tuluy maén film. Dimimitian ku Honey Money and Jakarta Fair (1970) tuluy maén film séjénna. Seniman anu resep heureuy ieu jadi salah sahiji pamaén anu ngaranna mindeng dipaké pikeun judul film.

Judul Film
1. Benyamin Biang Kerok (Nawi Ismail, 1972)

2. Benyamin Brengsek (Nawi Ismail, 1973)

3. Benyamin Jatuh Cinta (Syamsul Fuad, 1976)

4. Benyamin Raja Lenong (Syamsul Fuad, 1975)

5. Benyamin Si Abunawas (Fritz Schadt, 1974)

6. Benyamin Spion 025 (Tjut Jalil, 1974)

7. Traktor Benyamin (Lilik Sudjio, 1975)

8. Jimat Benyamin (Bay Isbahi, 1973)

9. Benyamin Tukang Ngibul (Nawi Ismail, 1975)

Film nu dipaénkeun ku Benyamin Sueb

1. Ratu Amplop (Nawi Ismail, 1974)

2. Cukong Blo'on (Hardy, Chaidir Djafar, 1973)

3. Tarsan Kota (Lilik Sudjio, 1974)

4. Samson Betawi (Nawi Ismail, 1975)

5. Tiga Janggo (Nawi Ismail, 1976),

6. Tarsan Pensiunan (Lilik Sudjio, 1976)

7. Zorro Kemayoran (Lilik Sudjoi, 1976)

8. Intan Berduri (Turino Djunaidi, 1972)

Rujukan

Seniman
Artikel ieu ngeunaan nagara nu ngaranna Nauru. Pikeun hiji désa di Tanzania, tempo Nauru, Tanzania

Nauru, resmina Républik Nauru jeung baheulana katelah salaku Pulo Ngeunah, mangrupa hiji nagara kapuloan di Mikronésia di Samudra Pasifik Kidul. Tatanggi nu pangdeukeutna nyaéta Pulo Banaba di Kiribati,  ka wétan. Aréa Nauru ukur , kalawan ngan 9.265 padumuk.

Didumukan ku urang Mikronésia jeung Polinésia, Nauru dianéksasi jeung diklaim salaku hiji koloni ku Kakaisaran Jérman dina ahir abad ka-19. Sanggeus Perang Dunya I, Nauru jadi hiji Mandat Liga Bangsa-Bangsa nu diurus ku Australia, Selandia Anyra, jeung Britania Raya. Dina Perang Dunya II, Nauru dijajah ku pasukan Kakaisaran Jepang. Sanggeus perang réngsé, nagara ieu minangka pawalian deui. Nauru miboga kamerdikaanna dina 1968.

Étimologi
Pandatang Inggris ka pulo ieu aslina méré ngaran "Pulo Ngeunah". Ngaran "Nauru" meureun asalna ti kecap basa Nauru Anáoero, nu hartina "Kuring indit ka basisir". Pandatang Jérman nyebut pulo ieu Nawodo atawa Onawero.

Babagian administratif 
Nauru dibagi kana 14 distrik administratif, nu dikumpulkeun dina dalapan konstituén éléktoral. Distrik-distrikna nyaéta:

Aiwo
Anabar
Anetan
Anibare
Baiti
Boe
Buada
Denigomodu
Ewa
Ijuw
Meneng
Nibok
Uaboe
Yaren
</div>

Tempo ogé 
Daptar nagara

Bacaan salajengna 
 John M. Gowdy, Carl N. McDaniel (2000). Paradise for Sale: A Parable of Nature. Berkeley, U.S.; Los Angeles, U.S.; London, U.K.: University of California Press. ISBN 978-0-520-22229-8.

Réferénsi 

 United States Department of State & CIA World Factbook.

Tumbu kaluar 

 Pamaréntah Nauru 
 
 
 
 
 Discover Nauru Loka resmi pariwisata Nauru
 CenPac – ISP ti Républik Nauru

 
Wewengkon pamaké basa Inggris
Urut koloni Jérman
Nagara kapuloan
Démokrasi liberal
Anggota Pasamakmuran Bangsa-Bangsa
Mikronésia
Nagara di Oséania
Républik
Nu ngadeg taun 1968
Anggota Pasarikatan Bangsa-Bangsa
Habiburrahman el-Shirazy lahir di Semarang, Jawa Tengah, Kemis, 30 September 1976  Manéhna nyaéta sarjana Al Azhar University Cairo. Manéhna pengasuh utama pasantrén Karya Dan Wirausaha Basmala Indonesia, anu aya  di Semarang, Jawa Tengah. Manéhna dipikawanoh sacara nasional minangka dai, novelis,dan penyair.

Riwayat

Dimimitian atikan di MTS Futuhiyyah 1 Mranggen bari diajar kitab konéng di Pondok Pasantrén Al Anwar, Mranggen, Demak asuhan KH. Abdul Bashir Hamzah. Dina taun 1992 manéhna merantau ka kota budaya Surakarta pikeun diajar di Madrasah Aliyah Program Khusus (MAPK) Surakarta, lulus di taun 1995. Sanggeus éta nuluykeun ka Fakultas Ushuluddin, Jurusan Hadist Universitas Al-azhar, Kairo sarta réngsé taun 1999. Taun 2001 manéhna lulus Postgraduate Diploma (Pg.D) S2 di The Institute for Islamic Studies di Kairo anu diadegkeun ku Imam Al-baiquri.

Prestasi

Kang Abik, cenah sebutan novelis ieu téh, nalika di SLTA kungsi nulis téatrikal puisi dijudulan Dzikir Dajjal sakaligus nyutradaraan pintonana babarengan Teater Mbambung di Gedung Seni Wayang Orang Sriwedari Surakarta (1994). Kungsi jadi juara kadua pasanggiri nulis artikel sa MAN I Surakarta (1994). Kungsi jadi pinunjul kahiji dina pasanggiri baca puisi relijius tingkat SLTA sa Jawa Tengah (diayakeun ku panitia Book Fair’94 jeung ICMI Orwil [[Jawa Tengah di Semarang, 1994). Pinunjul kahiji pasanggiri biantara tingkat rumaja sa-eks Keresidenan Surakarta (diayakeun ku Jamaah Masjid Nurul Huda, UNS Surakarta, 1994). Manéhna ogé pinunjul kahiji pasanggiri biantara basa Arab sa Jawa Tengah jeung DIY anu diayakeun ku UMS Surakarta (1994). Ngahontal juara kahiji pasanggiri baca puisi Arab tingkat Nasional anu diayakeun ku IMABA UGM Jogjakarta (1994). Kungsi siaran di radio JPI Surakarta salila sataun (1994-1995) ngeusi acara Syharil Quran tiap Jumaah isuk. Kungsi jadi pinunjul pangalusna kalima dina pasanggiri KIR tingkat SLTA sa Jawa Tengah anu diayakeun ku Kanwil P Dan K Jawa Tengah (1995) nu judulna Analisis Dampak Film Laga Terhadap Kepribadian Remaja.

Prestasi Sejénna:

1. Pena Award 2005 

2. The Most Favorite Book and Writer 2005 

3. IBF Award 2006

Karyana

1. Ayat Ayat Cinta (2004)  

2. Pudarnya Pesona Cleopatra (2004)  

3. Di Atas Sajadah Cinta (2004)  

4. Ketika Cinta Berbuah Surga (2005)  

5. Dalam Mihrab Cinta (2007)  

6. Gadis Kota Jerash (2009)

Rujukan

Penulis
Lobak nyaéta ngaran tutuwuhan beubeutian siga wortel ngan warnana bodas, jangkungna kurang leuwih saméter, watangna beyé, warnana bodas sepa. Daunna nunggal, lonjong, sisina rérégéan, warnana héjo jeung buluan. Kembangna wangun turuy di tungtung watang, benang sari warnana konéng semu héjo, makutana lonjong warnana bodas. Buahna lonjong warnana cokelat. Sikina ogé lonjong.
Lobak asup kana kulawarga Cruciferae sarta miboga tilu variétas atawa jenis, nyaéta: Raphanus sativus L. Var. Hortensis Backer, Rahpanus sativus L. Var. Radicula Pres. A. DC atawa leuwih dipikawanoh minangka radish, sarta anu pamungkas nyaéta Raphanus sativus L. Var. Niger Mirat atawa leuwih dipikawanoh minangka lobak hideung alatan miboga beuti nu warnana hideung.
Lobak ngandung énzim diatase anu miboga pancén mantuan nyerna pati, vitamin A, vitamin B1, vitamin B2, vitamin C, vitamin E, niasin, minyak asiri, kolin, serat nu garihal, sulfur, kalsium, fosfor, zat beusi, asam oksalat, kalium, silikon, sarta raphain. Kalayan kandungan nu kasebut, lobak  mangpaat pikeun ngurangan bulenan lemak jeung lemak nu ngaheurasan dina awak, ngabersihkeun liver, nyingkahan hésé ngising, nyegah kanker, nungkulan batuk jeung bronkitis, nungkulan panas, nungkulan hésé saré atawa insomnia, reumatik, ngurangan napsu dahar, mantuan nungkulan panyakit sinus, ngubaran radang genggerong, ngabersihkeun lendir jeung reuhak (mucus), sarta nungkulan infeksi virus kawas batuk jeung salesma.

Referensi

Sayuran
Brassicaceae
Beubeutian
Lagu Kabangsaan Apganistan ( - Milli Surood";  - "Surood-e Milli") diadopsi jeung dibéwarakeun sacara resmi dina Méi 2006. Dumasar kana pasal 20 ti Konstitusi Apganistan, "Lagu kabangsaan Apganistan kedah maké basa Pastun jeung nyebutkeun "Gusti Maha Ageung" ogé jeung ngaran-ngaran étnisitas di Apganistan." Rumpakana dikarang ku Abdul Bari Jahani jeung musikan ku komposer, Babrak Wassa.

Rumpaka jeung tarjamahan

Réferénsi 

Lagu Apganistan
Lambang Nasional Apganistan
Lagu kabangsaan
Gustav Robert Kirchoff lahir taun 1824, nyaéta jadi élmuwan munggaran anu nunjeukkeun yén aliran arus listrik téh ngalir dina kecepatan cahaya ngaliwatan konduktor. Tambahanana, Kirchof jeung Robert Bunsen pikeun ngabuktikeun élémén anu dipakaskeun dina suhu anu tangtu maké cahaya anu diwarnaan, nyanghareupan panimuan cesium jeung rubidium.

Dina ertengahan abad ka-19, Kirchof manggiihan cara pikeun nangtukeun arus listrik dina rangkéan anu boga cabang anu satuluyna dipikawanoh minangka hukum Kirchof. Éta hukum téh unggelna “Jumlah kuat arus anu asup dina titik cabang sarua jeung jumlh kuat arus anu kaluar tina titik cabang”. Anu satuluyna dipikawanoh minangka Hukum Kirchof I.

Hukum Kirchof aya dua, hokum anu kadua nyaéta pikeun nangtukeun kuat arus anu ngalir dina rangkéan anu aya cabangan dina kaayaan nutup (saklar dina kaayaan nutup). Hukum Kirchof dua unggelna “Dina rangkéan anu nutup, jumlah aljabar GGL (E) jeung jumlah panurunan poténsial sarua jeung enol”. Maksudna tina jumlah panurunan poténsial sarua jeung enol téh nyaéta euweuh énérgi listrik anu leungit dina éta rangkéan, atawa ngandung harti sakumna énérgi listrik bisa dipaké atawa diserep.

Sumber 

Élmuwan asal Jerman
Giovanni Battista Venturi lahir tanggal 11 Séptémber 1746 di Bibbiano; tilar dunya tanggal 11 Séptémber 1822 di Reggio Emilia, Italia. 

Ti taun 1733, Venturi jadi profésor di Universitas Modena tuluy di Pavia. Pagawéan panggedéna hasil anjeunna nyaéta dina widang hodrolik.  Dina taun 1797 anjeunna medalkeun hasil diajarna di Perancis ngeunaan aliran cai anu liwat dina tabung nu aya cabangan (tabung venture).  Dina taun 1887 saurang élmuwan Amérika, C. Harschel ngajukeun alat ukur cai anu ngarana Venturi.  Pipa  Venturi pikeun ngukur gancangna aliran hawa jeung cai. Anjeunna ogé merhatikrun téori warna jeung sababaraha hal ngeunaan optik.  Dina taun 1790 anjeunna nulis ésséy ngeunaan perkenalan sistem decimal pikeun tekanan jeung beurat ka Italia. 

Anjeunna dileler jadi imam (pendeta) dina taun 1769, jeung dina taun anu sarua ditunjuk minangka guru logika di seminari Reggio Emilia. Dina taun 1774 anjeunna jadi profésor géométri jeung falsafah di Universitas  Modena, tiluy taun 1776 anjeunna jadi profésor dina widang fisika. Venturi nyaéta jalma nu mimiti anu merkatikeun yén pohara pentingana nganggap Leonardo da Vinci minangka saurang élmuwan, jeung dikompilasi, sarta réa mublikasikeun naskah jeung tulisan Galileo Galilei.

Sumber

élmuwan asal Italia
Harun Yahya nyaéta ngaran pena ti Adnan Oktar anu lahir di Ankara taun 1956. Salaku saurang da'i jeung ilmuwan kasohor asal Turki, manéhna pohara ngajungjung luhur ajén akhlaq sarta ngabdikeun hirupna pikeun ngadakwahkan ajaran agama ka masarakat. Manéhanana tambah kasohor nalika ngaruntugkeun téori Evolusi Darwin.

Biografi
Adnan Oktar mimiti perjuangan intelektualna taun 1979, nyaéta nalikas sakola di Akademi Seni, Universitas Mimar Sinan. Salila aya di universitas éta, manéhna ngalakonan pengkajian anu jero ngeunaan sagala rupa filsafat jeung idéologi materialistik anu pohara mangaruhan ka masarakatna. Hal ieu ngajadikeun manéhna leuwih nyaho sarta maham dibandingkeun jeung pakar filsafat atawa idéologi éta sorangan. Mawa bekel informasi jeung pangaweruh anu jero ieu, manéhna nulis sagala rupa buku ngeunaan bahaya Darwinisme jeung téori evolusi, anu mangrupa ancaman ka ajén inajén akhlaq, sarta buku ngeunaan runtuhna téori ieu ku élmu pangaweruh. Majalah ilmiah populér New Scientist édisi 22 April 2000 nunjuk Adnan Oktar salaku "pahlawan dunia" anu geus mecahkeun téori evolusi sarta ngébréhkeun fakta ayana penciptaan. Harun Yahya geus ngahasilkeun sagala rupa karya ngeunaan Zionisme jeung Freemasonry, sarta ratusan buku anu nalungtik ngeunaan akhlaq dina Al-qur'an sarta bahasan-bahasan séjén anu aya patalina jeung akidah.

Karyana
Tangan Rahasia di Bosnia, Kebohongan Holocaust, Di Balik Tirai Terorisme, Kartu-Kurdi Israel, Strategi Nasional bagi Turki, Moral Qur'ani: Solusi, Permusuhan Darwin Terhadap Bangsa Turki, Bencana Kemanusiaan Akibat Ulah Darwinisme, Kebohongan Teori Evolusi, Bangsa-Bangsa Yang Diadzab, Nabi Musa, Zaman Keemasan, Keagungan Warna Ciptaan Allah, Kebesaran Allah di Setiap Sudut Alam Semesta, Hakikat Kehidupan Dunia, Pengakuan Kaum Evolusionis, Kekeliruan Kaum Evolusionis, Sihir Darwinisme, Agama Darwinisme, Al-Qur'an Menuntun Kepada Ilmu Pengetahuan, Asal Usul Kehidupan yang Sesungguhnya, Penciptaan Alam Semesta, Keajaiban Al-Qur'an, Desain Pada Alam, Perilaku Pengorbanan Diri dan Kecerdasan Pada Dunia Hewan, Keabadian Telah Berlangsung, Anakku Darwin Telah Berbohong!, Berakhirnya Darwinisme, Bagaimana Seorang Muslim Berpikir?, Keabadian dan Hakikat Takdir, Jangan Berpura-Pura Tidak Tahu, Misteri DNA, Keajaiban Atom, Keajaiban Sel, Keajaiban Sistem Kekebalan, Keajaiban Mat, Keajaiban Penciptaan Tumbuhan, Keajaiban Laba-Laba, Keajaiban Semut, Keajaiban Nyamuk, Keajaiban Lebah, Keajaiban Biji, Keajaiban Rayap.

Tina sakabéh buku karya Harun Yahya, kabéh topik anu ditepikeun pohara luyu jeung ajaran Al-qur'an. Komo topik-topik anu ditepikeun ngaliwatan basa ilmiah, anu sakapeung dianggap rumit sarta ngabingungkeun, dijéntrékeun kalayan lugas jeung écés. Buku-buku anu ngabahas ngeunaan kaimanan ngajelaskeun ngeunaan ayana  jeung kaésaan Alloh, sarta ditulis pikeun nepikeun Islam ka maranéhanana anu laér ti agama sarta muka haté maranéhanana sangkan narima bebeneran. Pikeun Muslim, buku-buku ieu eusina ngeunaan nasehat sarta pépéling.

Rujukan

Nu babar taun 1956
Inohong Islam
Inohong Turki
Élmuwan Turki